कई बड़े प्रशासनिक पदों पर बखूबी जिम्मेदारियां निभा रही है महिलाएं
अनिल शर्मा. हमीरपुर |महिलाएंआज समाज के हर क्षेत्र में अपनी भूमिका को बेहतर ढंग से निभा कर समाज में एक मिसाल कायम कर रही हैं। जिला मुख्यालय में ऐसी कई महिलाएं बड़े प्रशासनिक पदों पर अपनी जिम्मेदारियों को बखूबी निभा कर लोगों के लिए प्रेरणा बन रही है। इसमें एडीसी से लेकर महिला इंस्पेक्टर पद तक महिला अधिकारी शामिल हैं। विश्व महिला दिवस पर यह अधिकारी महिलाओं के प्रति अपनी अलग-अलग सोच रखती हैं। जिला में पहली बार इतनी तादाद में एक साथ महिला अधिकारियों की तैनाती हुई है।
एसी टू डीसी चेतना खंडवाल कहती हैं कि वक्त के साथ महिलाओं के प्रति सोच बदल रही है। उन्हें अपने हकों के प्रति सजग होना होगा और इन्हें हासिल करने के लिए जागरुक होना जरूरी है।
सीएमओ डॉ. सावित्री कटवाल कहती है कि महिलाएं हर क्षेत्र में अपनी भूमिका और उपलब्धियों को दर्ज कर रही हैं। रूढ़िवादी सोच को समाज में बदलने का यह बेहतर समय है। चिकित्सा के क्षेत्र में उनकी उपलब्धियां गौरवपूर्ण हैं।
बाल सीनियर सेकंडरी स्कूल की प्रिंसिपल मंजू ठाकुर का कहना है कि आज महिलाएं शिक्षा के कारण ही हर क्षेत्र में अहम पदों पर काम करके आज समाज में प्रेरणा का स्रोत बन रहीं हैं
वूमेन सेल की इंचार्ज इंस्पेक्टर रीता शर्मा का कहना है कि सबसे पहले भ्रूण हत्या को रोकना होगा, क्योंकि यहीं से एक महिला के जीवन की शुरुआत होती है। बेटियों को अच्छे और बुरे का फर्क समझाना होगा।
वन निगम की डीएम संगीता चंदेल का कहना महिलाएं आज के दौर में प्रशासनिक पदों पर तैनात होकर अपनी भूमिका को बेहतर ढंग से निभा रही हैं। उनकी उपलब्धियों को पुरुषों से कम नहीं आंका जा सकता है।
बाल एवं महिला विकास विभाग की जिला कार्यक्रम अधिकारी वंदना चौहान ने कहा कि कि महिलाएं अपने आपको हर क्षेत्र में साबित कर रही हैं। बेटी बचाओ-बेटी पढ़ाओ बेटी है अनमोल जैसे अभियानों के यह सकारात्मक परिणाम हैं।
एसपी ऑफिस की लाॅ- अधिकारी राजरानी कहती हैं कि महिलाओं की शिक्षा आज के समय में सबसे जरूरी है। कानूनी जागरूकता का पता होना चाहिए, तभी हकों को पाया जा सकता है। तभी महिलाएं जागरूक हो सकती हैं।
बीडीओ हमीरपुर अस्मिता ठाकुर का कहना है कि समाज में महिलाओं के प्रति फर्क कम करने का काम तेजी से बढ़ रहा है। अब समाज में लोगों की सोच में बदलाव रहा है। महिलाएं भी अपने जीवन में अपनेे लक्ष्य को लेकर आगे बढ़ रही है।
जिला भाषा अधिकारी सुनीला ठाकुर का कहना है कि भारत में नारी को शक्ति रूप माना जाता है वेदों से लेकर महाकाव्यों में नारी सम्मान दिया गया है। अंतरराष्ट्रीय महिला दिवस 1909 में अमेरिका से मनाना शुरू हुआ था। इस का उद्देश्य बराबरी का हक देना था।
एसएमओ डॉ. अर्चना सोनी का कहना
अंतरराष्ट्रीय महिला दिवस सही मायने में तभी मनाने का फायदा है, जब महिलाओं के प्रति सब लोग अपना दृष्टिकोण बदलेंगे। बेटों की तरह समाज में बेटियों को भी उनका उनका पूरा हक दिया जाएगा।
बेटी को कभी भी पराया धन नहीं समझना चाहिए, समय बदल चुका है, इन्हें कानून में जो हक दिए गए हैं ,वह मिलने चाहिए। समाज को महिलाओं को लेकर फर्क अब खत्म करना होगा, सोच बदलनी होगी और ऐसे दिवस पर सबको इसे लेकर संकल्प लेना होगा।
सीडीपीओ हमीरपुर मोनिका नैंटा कहती हैं कि कोई भी स्कीम महिलाओं के लिए तभी कारगर साबित हो सकती है, जब इसके लिए वह खुद तैयार हों जागरूकता से उनके अधिकार उन तक पहुंचाए जा सकते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva